**Rezervácie izieb v ŠD M. UHRA na akademický rok 2025/2026**

Študenti si budú môcť rezervovať izbu iba v prípade, že im bude pridelené ubytovanie na našom internáte (**teda vaše meno bude figurovať v zozname prideleného ubytovania**, ktoré nám zasiela fakulta).

Párové izby budú aj tento rok. Platí podmienka, že musíte byť štyria, aby sme Vám rezervovali izbu (dva páry alebo pár + dvaja kamaráti). V prípade, ak sa však páry ešte pred ubytovaním rozídu a nebudete mať okamžitú náhradu, pridelíme Vám nové izby my.

Všetci študenti, ktorým bolo pridelené ubytovanie si môžu rezervovať izbu prostredníctvom Internátnej rady.

Rezervácie izieb budú prebiehať **VÝLUČNE** emailom na adrese**: internatna.rada@gmail.com** **od 18.8.2025 (pondelok)**

**V predmete** : napísať **MTF**

**Do emailu**:napísať **vaše meno, ročník , fakultu MTF a** **číslo izby , o ktorú máte záujem (v prípade, že neviete konkrétne číslo izby - napíšte svoju preferenciu : Blok A/B, s balkónom/bez, dvojlôžková/trojlôžková, výhľad na mesto/do areálu.)**

**Ak chcete bývať kamaráti spolu, stačí, ak jeden študent napíše do jedného emailu informácie o všetkých**.

Ak by bola uvedená izba obsadená, napíšte aj náhradnú izbu. Ak bude obsadená aj náhradná izba, dáme Vám na výber z možností, ktoré sú ešte dostupné.

**Upozorňujeme všetkých študentov, ktorí si rezervujú izbu prostredníctvom mailu, že maily prijaté pred vyššie uvedeným dátumom budú ignorované!!!  
Na email budeme odpisovať v uvedených dátumoch priebežne.**

**Od 02.9.2025 (utorok)** budú rezervácie prebiehať aj osobne, súbežne s ubytovaním v úradných hodinách v priestoroch ŠDaJ Miloša Uhra (od 7:30 do 14:00).

Internátna rada neprijíma žiadosti o ubytovanie. V kompetencii IR je jedine pridelenie izby študentom, ktorým bolo pridelené ubytovanie fakultou. Ak Vám teda nebolo pridelené ubytovanie, obráťte sa na študijné oddelenie fakulty.

Výber izby je možné vykonať aj v deň nástupu na internát. K dispozícii budú aj zmluvy a prehlásenie BOZP a PO.

**V prípade, že neviete výšku sumy, ktorú máte za izbu zaplatiť (nemáte pridelenú alebo nie ste si istý) a chcete sa prísť ubytovať, najlepšie je zaplatiť za izbu najvyšší poplatok a pri ďalšej platbe zohľadniť prípadný rozdiel a zaplatiť menej.**

Nakoľko ide o časovo zdĺhavý proces, žiadame vás o dochvíľnosť a trpezlivosť.

**Aktuálne informácie ohľadom rezervácií izieb sledujte na fb :** [**https://www.facebook.com/internatna.rada**](https://www.facebook.com/internatna.rada)

[**https://internat.mtf.stuba.sk/**](https://internat.mtf.stuba.sk/)

Za pochopenie ďakujeme a tešíme sa na vás.

Internátna rada MTF